सांसद दीपेंद्र हुड्डा शनिवार को कोसली में विभिन्न कार्यक्रमों में शामिल हुए। गुडियानी में जनसभा को संबोधित करते हुए सांसद दीपेंद्र ने कहा कि अगर भाजपा में हिम्मत है तो वो 2019 का चुनाव 2014 के चुनावी वायदों पर लड़कर दिखाए।
उन्होंने यह भी जोड़ा कि भाजपा हार की बौखलाहट के चलते झूठी अफवाहों का सहारा ले रही भाजपा अब सत्ता में अपने दिन गिन रही है। दीपेंद्र हुड्डा ने तंज कसते हुए कहा कि पहले झूठ बोलकर वोट ले गये और फिर नोटबंदी जैसी गलत नीतियों के चलते लोगों के खातों से नोट भी ले गये। सांसद ने कहा कि भाजपा का रोहतक और हरियाणा के लोगों से सिर्फ वोट का रिश्ता है, मगन उनका परिवार का रिश्ता है। इस मौके पर पूर्व विधायक राव यादुवेंद्र सिंह, राज सिंह जाखड़, अनिल कुमार, मनोज कोसलिया, महाबीर मसानी, ओमप्रकाश, संजय बहाला, रमैन, श्याम यादव, दीवान सिंह, कुलजीत यादव, राकेश लम्बा, मनोज राजोरा, जय भगवान सरपंच सहित अन्य लोग मौजूद रहे।
कोसली के गांव गुड़ियानी में आयोजित जनसभा में उपस्थित ग्रामीण व सांसद दीपेन्द्र हुड्डा का सम्मान करता ग्रामीण।